Edith Achilles

Edith Frances Mulhall Achilles (Agosti 6, 1892 – Machi 1989) alikuwa mwanasaikolojia wa Kimarekani aliyefanya kazi katika saikolojia ya shule na kliniki. Katika kipindi cha taaluma yake, Achilles alijikita katika maendeleo ya kumbukumbu na utambuzi kwa watoto, na alichunguza mbinu za majaribio za kupima ujuzi huu.

 Maisha ya awali na elimu 
Edith Frances Mulhall Achilles alizaliwa Agosti 6, 1892, huko Boston, Massachusetts. Maisha ya awali ya Achilles hayajulikani sana hadi aliponza masomo yake katika Chuo cha Barnard katika Chuo Kikuu cha Columbia. Baada ya kupata shahada yake ya kwanza ya B.S. mnamo 1914,https://digitalcollections.barnard.edu/object/yearbook-1914/mortarboard-1914#page/202/mode/2up Achilles alipata shahada ya A.M. na Ph.D. katika Chuo Kikuu cha Columbia mnamo 1915 na 1918, mtawalia.

Mnamo 1917, Edith aliolewa na Paul Strong Achilles, mwanafunzi mwenzake katika Chuo Kikuu cha Columbia. Edith na Paul walikuwa na binti mmoja.

 Kazi 
Baada ya kupata Ph.D. yake mnamo 1918, Achilles alianza kufundisha katika Chuo Kikuu cha Columbia na kufanya kazi katika nyanja za saikolojia ya shule na kliniki. Mara baada ya Paul kupata Ph.D. yake na kuanza kufanya kazi katika uwanja wa saikolojia pia, kazi yake ilizidi kuonekana zaidi kuliko ya Edith. Edith alifanya kazi kwa miaka kadhaa katika Chuo Kikuu cha Columbia na Shirika la Saikolojia, ambalo Paul alikuwa mkurugenzi wake kutoka 1932 hadi 1946. Edith na Paul walitalikiana katika miaka ya 1930, lakini Edith aliendelea kufanya kazi katika uwanja wa saikolojia. Alishauriana na Chuo Kikuu cha Oxford na alikuwa mdhamini wa chuo chake cha zamani, Barnard College, kwa miaka kadhaa. Kazi ya Edith katika kipindi cha taaluma yake ilijikita kwenye jinsi watoto wanavyokua na kuendeleza kumbukumbu na utambuzi, na mbinu gani zinaweza kutumiwa kama vipimo vya kuaminika vya maendeleo haya.

 Kazi zinazo fanyika 
Edith alichapisha karatasi mbili mashuhuri wakati wa taaluma yake. Ya kwanza, iliyochapishwa mnamo 1920, iliitwa( Experimental Studies in Recall and Recognition.)

Karatasi ya pili ilichapishwa mnamo 1935, kwa ushirikiano na (Clairette Papin Armstrong na M.J. Sacks.) Iliitwa (A Report of the Special Committee on Immigration and Naturalization of the Chamber of Commerce of the State of New York Submitting a Study on Reactions of Puerto Rican Children in New York City to Psychological Tests.)

 Angalia pia 

 Developmental psychology
 Memory development
 School psychology
 Clinical psychology
 Psychological research and Psychological research methods

 Marejeo 

Jamii:Wanawake wa Marekani
Jamii:Wanasaikolojia wa Marekani
Jamii:Waliozaliwa 1892
Jamii:Waliofariki 1989